**Prompty**

**1. *Slovenský jazyk a literatúra, 1.ročník***

Navrhni na hodinu slovenského jazyka a literatúry pre žiakov 1. ročníka základnej školy 5 – 10 minútové aktivity na tému písmená. Aktivity majú pomôcť žiakom upevniť si učivo o prebratých písmenách.

**2. *Slovenský jazyka a literatúra, 2. ročník***

Navrhni podnetnú domácu úlohu pre žiakov 2. ročníka základnej školy na precvičovanie čítania.

**3. *Prírodoveda, 4.ročník***

Pre žiakov 4. ročníka základnej školy vygeneruj 4 kvízové otázky na tému Jednoduché stroje (páka, naklonená rovina, ozubené koliesko, kladka). Ku každej otázke navrhni 2 tvrdenia, z ktorých je jedno pravdivé a jedno nepravdivé, no znejú vierohodne. Ku každému tvrdeniu uveď správnu odpoveď a vysvetli ju.

***4. Čítanka LIPKA, 1. ročník***

Na základe tohto textu mi vygeneruj 3 **otázky**, ktoré budú mať 3 **možnosti**, z ktorých 1 je správna a ostatné sú nesprávne, no znejú vierohodne a majú podobnú dĺžku. Po vygenerovaní otázok potom vypíš správne odpovede. Úloha je pre žiakov 1. ročníka základnej školy:

*Líza vyskočila zo žltého sťahovacieho auta, všetky jej veci a hračky ležali zabalené v škatuliach na kope pred ďalším novým domom. Líza rýchlo mrkla po dome veľkými modrými okáľmi a cupitala za mamou do brány. Dom bol príliš tichý, akoby spal. Ani pred jedinými dverami nie sú vyložené hračky či detský bicykel! Líza sa smutne šuchtala na najvyššie poschodie, keď si kútikom oka čosi všimla. Detské topánočky! Úplne rovnaké ako tie jej. A dokonca aj rovnako veľké. Presne oproti ich novému bytu! Líza sa vrhla k čiernobielym dverám. „Haló! Býva tu aspoň jedno dieťa?“ vydýchla Líza s nádejou. A spoza dverí sa ozvalo: „Hm. Tu býva Mimi,.“ „Ja som Líza. Aj ja tu už bývam,“ oznámila Líza rezko. Vtedy sa dvere otvorili. „Ahoj, Líza.“ Mimi mala oči zatvorené, aj keď sa s Lízou rozprávala. „Ahoj. Ty spíš?“ vyhŕkla Líza začudovanie. „Nie. Mám iba zatvorené oči,“ odvetila Mimi, akoby na tú otázku bola už zvyknutá. „Tak ich otvor,“ dobiedzala Líza. „Ale... to nejde. Ja som slepá. Ja ich mám stále zavreté,“ vysvetľovala Mimi trpezlivo. „Takže ma nikdy neuvidíš?“ „Ale áno,“ upokojovala ju Mimi. „Takto,“ a jemnými prštekmi sa začala dotýkať Lízinej tváre. Preskúmala jej oči, nos, ústa aj uši, pošúchala jej vlasy, pohladila ju po ramenách a nakoniec prstom spočítala všetky farebné bodky na Líziných šatôčkach. V Miminej predstave ožili Lízine rozstrapatené svetlé vlasy a veľké modré oči. Líza sa šťastne usmievala. „Páčim sa ti?“ vyzvedala. „Si trocha strapatá, ale páčiš,“ povedala Mimi a jemne štuchla svoju novú kamarátku do bruška. Líza sa rozosmiala.*

***5. Prírodoveda, 4.ročník***

Na základe tohto textu, ktorý som ti zadala, vygeneruj pre žiakov 4. ročníka základnej školy 4 **kvízové otázky** na tému Planéta Zem, ktoré budú mať 3 možnosti, z ktorých jedna je správna a ostatné sú nesprávne, no znejú vierohodne a majú podobnú dĺžku. Po vygenerovaní otázok potom vypíš správne odpovede.

**6. *Čítanka, 4.ročník***

Pre žiakov 4. ročníka základnej školy navrhni 7 otázok na porozumenie toho textu:

*V jednom krásnom kráľovstve žil mladý kráľ s kráľovnou. Obidvaja už dlho túžili po dieťatku. I pošťastilo sa im a kráľovná povila nádhernú dcéru. Ako bolo zvykom, usporiadali kráľovskí rodičia oslavu, na ktorú pozvali všetko panstvo a sudičky, ktoré mali ich dcére nadeliť šťastný osud. Prichystali dvanásť tanierov, dvanásť príborov, dvanásť stoličiek. Na sudičiek bolo trinásť a tak jedna musela ostať doma. Hostia z celého okolia znášali dary a sudičky vyslovovali svoje priania. „Bude krásna,“ povedala prvá. „Bude bystrá,“ pridala druhá. „Bude stále veselá,“ pokračovala tretia. Keď vyslovila svoje prianie jedenásta sudička, nečakane vošlo do sály nepozvaná, trinásta sudička. Kým sa všetci stihli spamätať, vyslovila svoju veštbu: „Keď princezná dovŕši pätnásť rokov, pichne sa vreteno a zomrie .“ Zlostne dupla nohou a odišla. Pred všetci sa zhrozili nad kliatbou sudičky, kráľovnej začali po tvári stekať slzy zúfalstva. Dvanásta sudička, ktorá ešte nestihla vysloviť svoje prianie, pristúpila ku kolíske a povedala: „Nezomrie. Len zaspí na sto rokov.“ Oslava razom skončila a kráľ prikázal, aby zničili všetky vretená, ktoré boli v kráľovstve. Čas ubiehal ako voda a princezná rástla do krásy, ako jej sudičky priali. Šikovná bola, veselá, milá, skromná. Každý, kto ju spoznal, hneď si ju pre jej dobrú povahu obľúbil. Keď nadišiel deň jej pätnástych narodenín, rodičia ju strážili ako oko v hlave, ani na chvíľočku nedovolili, aby ostala osamote. Princeznej sa to veru nepáčilo. Už nebola malé dievčatko, aby ju takto strážili, a utekala pred všetkými, schovávala sa do rôznych komôrok na zámku. Vybehla až na najvyššie poschodie, kam viedli iba jedny dvere. Postrčila ich a vošla dnu. Uprostred komôrky sedela schúlená starenka a na kolovrátku priadla priadzu. „Dobrý deň, babička,“ pozdravila sa pekne princezná. „Kdeže sa tu takto vysoko berieš? A čo to robíš?“ opýtala sa zvedavo. „Priadzu pradiem,“ odpovedala starká. „A čože ti tu tak veselo poskakuje?“ pýtala sa zvedavo princezná. Vzala do ruky vretienko a chcela si ho poriadne prezrieť. No len čo sa ho dotkla, vretienko sa jej zabodlo do prsta a v tom sa princeznej zatvorili oči a pomaličky sa zosunula na posteľ. Keď ju sluhovia v komôrke našli, hneď videli, že kliatba sa naplnila. No skôr, ako stačili čokoľvek vysloviť, aj oni zaspali storočným spánkom. Podobne aj v sále, kde sa panstvo hostilo, privreli na všetkých viečka. I koňom v stajni, pomocníkom v kuchyni, sluhom na chodbách. Celý zámok zrazu stíchol a upadol do hlbokého spánku. Len pred bránou vypučal prvý púčik na ružovom kríku, za ním ďalší a ďalší. Každý deň sa objavili nové a nové púčiky ruží, ktoré pomaličky obrastali zámok a zahaľovali ho do červeno-zeleného závoja. Po niekoľkých rokoch už zo zámku nebolo nič vidno, ani tú vežičku, kde princezná našla vretienko.*

**7. *Všeobecné prompty***

Vymysli pre žiakov 1. a 2. ročníka ZŠ príbeh, rozprávku, na ktorej sa dá ukázať deťom dôsledky šikany alebo iného problémového správania sa. Ďakujem

Vysvetli 8-ročnému dieťaťu, čo je to šikana.

**8. *Všeobecné prompty***

Predstav si, ži si skúsený učiteľ a radíš začínajúcemu učiteľovi na základe situácie, ktorú ti zadám: V triede je žiak s Aspergerovým syndrómom. Ako pristupovať k tomuto žiakovi a zároveň ako žiakom vysvetliť, že máme v triede takého žiaka. Ide o žiakov 1. ročníka základnej školy.

**9. *Všeobecné prompty***

Napíš email pre rodiča žiaka 4. ročníka základnej školy o tom, že žiak chodí neskoro na vyučovacie hodiny, na hodinách je nesústredený a za posledné obdobie sa mu zhoršili výsledky.

**Prompty\_Copilot Designer**

***1.*** ***Slovenský jazyka a literatúra, 1. ročník***

Vytvor veselý dizajn na písmeno B pre žiaka 1. ročníka základnej školy.

***2***. ***Slovenský jazyka a literatúra, 1. ročník/2. ročník/3. ročník***

Vytvor 3D obrázok, obrázky: balón, bubon, babička

***3***. ***Slovenský jazyka a literatúra, 1. stupeň ZŠ***

Zobraz rozprávku Vlk a červená čiapočka.

***4***. ***Medzipredmetové vzťahy***

Príšerky